Podľa informácií Aktuality.sk z dobre informovaných zdrojov sa práve v týchto dňoch rozhodlo, že predseda vlády musí vymeniť bežnú vládnu limuzínu za auto s pancierovou ochranou.
Okrem narastajúceho počtu vyhrážok, presné dôvody tohto kroku nepoznáme. Premiér na otázky Aktuality.sk na túto tému nereagoval.
Dva týždne od vyčíňania chuligánov
K tomuto kroku prichádza potom, čo sa pred dvoma týždňami pred úradom vlády zhromaždili chuligáni, ktorí zaútočili na zasahujúcich policajtov dlažobnými kockami.
Okrem toho sa demonštranti snažili preniknúť aj priamo do priestorov úradu vlády cez hlavnú bránu, čo sa im nakoniec ale nepodarilo.
Pre premiéra je táto situácia o to nepríjemnejšia, že je známy svojim postojom, keď pôvodne veril, že ochranku nebude potrebovať takmer vôbec. Tesne po svojom volebnom triumfe sa k tejto téme staval ešte žartom.
"Nikam sa neplánujem sťahovať, snáď ma ľudia na ulici nezabijú," skonštatoval v povolebnú nedeľu.
Pridajte sa k našej komunite, ktorá bojuje za spravodlivý a slušný štát, a podporte prácu našej redakcie. Teraz k nej navyše môžete získať až dve knihy úplne ZADARMO.